হাজার হাজার বছর ধরে নীল নদের বন্যার পানি নদীতীরবর্তী কৃষিভূমিকে উর্বর করে আসছে। এর ফলে মিসরের নীল উপত্যকা এবং ডেল্টা অঞ্চল অসাধারণ উর্বর কৃষিপ্রধান অঞ্চল হয়ে আছে। অন্য যেকোনো অর্থনৈতিক কর্মকান্ডের তুলনায় কৃষিখাতে বেশির ভাগ মিসরীয় কাজ করে থাকে। তুলা মিসরের সবচেয়ে গুরুত্বপূর্ণ কৃষি রফতানি পণ্য। মিসরে জন্মায় এমন অন্যান্য ফসলের মধ্যে রয়েছে কমলা, ধান, আখ ইত্যাদি। ঊনবিংশ শতাব্দীর মাঝামাঝি থেকে এদেশে নানা ধরনের শিল্প গড়ে উঠেছে। তুলাভিত্তিক বস্ত্র শিল্প ও প্রক্রিয়াজাতকৃত খাদ্য প্রধান শিল্পপণ্য। পেট্রোলিয়াম থেকে বেশির ভাগ জ্বালানির জোগান আসে। এছাড়াও নীল নদের ওপর নির্মিত আসওয়ান হাই ড্যাম থেকে আসে পানিবিদ্যুৎ।